open-index/open-wikipedia-markdown huggingface dataset:
Nicolás Bravo (Mehrdüdig Begreep)

**Nicolás Bravo** is de Naam von

* Nicolás Bravo (1786–1854), mexikaanschen Militär un Politiker.

**Nicolás Bravo** betekent

* Nicolás Bravo, Oort in’n Municipio Arriaga, Chiapas, Mexiko,
* Nicolás Bravo, Oort in’n Municipio Chiapa de Corzo, Chiapas, Mexiko,
* Nicolás Bravo, Oort in dat Municipio Frontera Comalapa, Chiapas, Mexiko,
* Nicolás Bravo, Oort in Chihuahua, Mexiko,
* Nicolás Bravo, Oort in Durango, Mexiko,
* Nicolás Bravo, Oort in Morelos, Mexiko,
* Nicolás Bravo, Oort in’n Municipio Acatzingo, Puebla, Mexiko,
* Nicolás Bravo, Oort in’n Municipio Nicolás Bravo, Puebla, Mexiko,
* Nicolás Bravo, Oort in Quintana Roo, Mexiko,
* Nicolás Bravo, Oort in’n Municipio Jalpa de Méndez, Tabasco, Mexiko,
* Nicolás Bravo, Oort in’n Municipio Macuspana, Tabasco, Mexiko,
* Nicolás Bravo, Oort in’n Municipio Paraíso, Tabasco, Mexiko,
* Nicolás Bravo, Oort in Tlaxcala, Mexiko,
* Nicolás Bravo, Oort in Veracruz, Mexiko,
* Nicolás Bravo, Oort in Zacatecas, Mexiko,
* Villa Nicolás Bravo, Oort in Guerrero, Mexiko,
* Municipio Nicolás Bravo, Municipio in Puebla, Mexiko.
Cranston

**Cranston** is de Familiennaam von

* Alan Cranston (1914–2000), US-amerikaanschen Politiker,
* Blain Cranston (* 1995), kanaadschen Volleyballspeler,
* Bryan Cranston (* 1956), US-amerikaanschen Schauspeler,
* Donna Cranston (* 1981), neeseelandsche Badmintonspelerin,
* Henry Y. Cranston (1789–1864), US-amerikaanschen Politiker,
* John Cranston (1625–1680), engelschen Dokter, Politiker un Offzeer,
* John Arnold Cranston (1891–1972), brietschen Chemiker,
* Jordan Cranston (* 1993), Footballspeler ut Wales,
* Joseph Cranston (1898–1973), US-amerikaanschen Boxer,
* Robert B. Cranston (1791–1873), US-amerikaanschen Politiker,
* Ross Cranston (* 1948), brietschen Politiker,
* Taylor Dearden Cranston (* 1993), US-amerikaansche Schauspelerin, Speelbaasfro un Produzentin,
* Tim Cranston (* 1962), kanaadschen Ieshockeyspeler,
* Toller Cranston (1949–2015), kanaadschen Ieskunstlöper.

**Cranston** betekent

* Cranston, Oort in Iowa, USA,
* Cranston, Oort in Kentucky, USA,
* Cranston, Oort in Rhode Island, USA.
Toller Cranston

**Toller Shalitoe Montague Cranston**, OC (* 20. April 1949 in Hamilton, Ontario; † um den 24. Januar 2015 in San Miguel de Allende, Mexiko) weer en kanaadsch Ieskunstlöper, de in’n Eenzelloop antreeden is. 

## Biographie
Cranston wurr 1949 in Hamilton boren un is in Kirkland Lake upwussen. Mit söss Johren fung he mit dat Ieskunstloopen an. Bi sien eerst natschonalen Meesterschapen 1968 kunn he sück nich för de Olympisch Winterspelen in Grenoble qualifizeeren. Sien Trainerin Ellen Burka hett hüm aber wiederhen vöranbrocht. 

He weer van 1971 bit 1976 kanaadsch Meester in’n Ieskunstloop. 1975 weer he de Sportler van dat Johr in Kanada, 1977 kreeg he den Order of Canada. Ofschons he wegen sien Swaakheiten in’n Plichtprogramm nie Weltmeester oder Olympiasieger wurr, kreeg he regelmatig Bestnoten in dat Kürprogramm, bi dat he dör sien utdrucksstarken Vördrag övertüügen kunn. Tosommen mit John Curry hett he dat Ieskunstloopen up en nee künstlerisch Niveau anhaben.

Sien eenzig Medaillen bi groot internatschonalen Turnieren weeren twee Bronzemedaillen. De hett he bi de  Weltmeesterschap 1974 in München (achter Jan Hoffmann un Sergei Wolkow) as ok bi de Olympisch Winterspelen 1976 in Innsbruck (achter John Curry un Wladimir Kowaljow) haalt. In München wurr he as en Weltmeester fiert. In dat Öller van 27 Jahren wurr he Profi un weer ok as Choreograph van Iesrevuen tätig. 1980 un 1982 kreeg he dorför de Golden Roos van Montreux. Buterdem hett he ok as Feernsehkommentator arbeit.

He is ok in tallriek Ieskunstloopfilmen un TV-Specials uptreeden, as *Stars on Ice* (1980/81), *Strawberries on Ice* (1982) un *[[Die Eisprinzessin (1996)|Die Eisprinzessin]]* (1996) mit Katarina Witt.

Nah sein Afscheed van den Sport hett Cranston in San Miguel de Allende in Mexiko leevt un sück as  Maler un Illustrater betätigt. Sien Biller hemm sück faken um dat Thema Ieskunstlopen dreiht. Sien Warken wurrn in tallriek Utstellungen wiest. Cranston hett ok dree Böker herutbrocht, dorvan twee autobiografische, de he tosommen mit Martha Lowder Kimball verfaat hett. In sien tweet Autobiografie *When Hell Freezes Over: Should I Bring My Skates?* seggt Cranston, dat he wiels de Weltmeesterschap 1973 en Affäär mit Ondrej Nepela harrt harr, de sien sportliche Leistung stark beinfloot harr.

An‘n 24. Januar 2015 wurr he in sien Huus in San Miguel de Allende dood upfunnen.

## Böker
Tosommen mit Martha Lowder Kimball schreev Toller Cranston mehrere Böker över Ieskunstloop:
* *Zero tollerance: an intimate memoir by the man who revolutionized figure skating.* Toronto 1997, ISBN 0-7710-2334-0
* *When hell freezes over, should I bring my skates?* Toronto 2000, ISBN 0-7710-2336-7
* *Ice cream: thirty of the most interesting skaters in history.* Toronto 2002, ISBN 0-7710-2332-4

## Enkeld Nahwiesen


## Weblinks

* Toller Cranston in de Datenbank van Sportsreference.com (engelsch)
* 
* Sien offizielle Website (Archiv), afropen an’n 14. Januar 2020
Ucum (Quintana Roo)

**Ucum** is en Oort in dat Municipio Othón P. Blanco, Bundsstaat Quintana Roo, Mexiko. Stand 2010 harr de Oort 1495 Inwahners.

## Geografie

De Oort liggt op de Halvinsel Yucatán an dat Över von’n Río Ucum, de 4&nbsp;km ünnerhalv von Ucum in’n Río Hondo münnt. Direkt op dat annere Över von’n Río Hondo liggt dat Land Belize.

De Öörd ümto sünd Salamanca in’n Noorden, Bacalar un Xul-Ha in’n Noordoosten, Huay-Pix un Juan Sarabia in’n Oosten, Chan Chen in’n Süüdoosten, Sacxán un Palmar in’n Süden, Carlos A. Madrazo in’n Westen un Sergio Buitrón Casas in’n Noordwesten. Mit Carlos A. Madrazo billt Ucum een Oort. De beiden Öörd sünd blots dör de Straat na La Unión trennt.

## Weertschop un Infrastruktur

Ofschoonst Belize dichtbi liggt, gifft dat keen Brügg un keen offiziellen Grenzövergang na Belize. De nächste offizielle Grenzövergang liggt över 20&nbsp;km wied weg in Subteniente López/Santa Elena.

### Verkehr

Ucum liggt an de MEX-186, de in’n Oosten na de MEX-307 un de Grootstadt Chetumal löppt un in’n Westen na Escárcega un de Westküst von Yucatán. In’n Süüdwesten löppt en Straat na Pucté un La Unión.

De nächste Flegerhaven is de Aeropuerto Internacional de Chetumal.
Ucum

**Ucum** betekent

* Ucum, Oort in Quintana Roo, Mexiko,
* Río Ucum, Stroom in Quintana Roo, Mexiko, de in’n Río Hondo münnt.

**UCUM** is afkört för

* Unified Code for Units of Measure.
Escondido

**Escondido** betekent

* Escondido, Oort in Kalifornien, USA,
* Escondido Valley AVA, US-amerikaansch Wienborebeed,
* *[[Escondido (Film)|Escondido]]*, Italowestern von Franco Rossetti ut dat Johr 1967,
* *[[The Road to Escondido]]*, Album von J. J. Cale un Eric Clapton,
.

Kiek ok bi: Puerto Escondido.
Río Escondido

**Río Escondido** betekent

* Río Escondido, Beek in Colón, Honduras, de in’n Río Miangul münnt,
* Río Escondido, Stroom in Quintana Roo, Mexiko, de in’n Río Hondo münnt,
* Río Escondido, Stroom in Nicaragua, de in de Karibische See münnt,
* Río Escondido, Stroom in Coahuila, Mexiko, de in’n Río Grande münnt,
* *[[Río Escondido (Film, 1948)|Río Escondido]]*, mexikaanschen Film von Emilio Fernández ut dat Johr 1948,
* *[[Río escondido (Film, 1999)|Río escondido]]*, argentienschen Film von Mercedes Guevara ut dat Johr 1999.
Xul-Ha

**Xul-Ha** (Mayathan för *Enn von’t Water*, betagen op de Laguna de Bacalar) is en Oort in dat Municipio Othón P. Blanco, Bundsstaat Quintana Roo, Mexiko. Stand 2010 harr de Oort 2037 Inwahners.

## Geografie

De Oort liggt op de Halvinsel Yucatán an dat Süüdenn von de Laguna de Bacalar. De Laguun bi Xul-Ha is en Cenote, also en Höhl in’n Kalksteen, de ehr Dack inbraken is un so en See billt hett.

De Öörd ümto sünd Salamanca in’n Noorden, Bacalar un Laguna Guerrero in’n Noordoosten, Chetumal in’n Oosten, Huay-Pix un Subteniente López in’n Süüdoosten un Juan Sarabia, Ucum, Carlos A. Madrazo un Sergio Buitrón Casas in’n Süüdwesten.

## Weertschop un Infrastruktur

### Verkehr

Xul-Ha liggt an de MEX-307, de in’n Noordoosten över Bacalar un Felipe Carrillo Puerto na Tulum un Cancún löppt un in’n Süden na de MEX-186. De MEX-186 geiht in’n Oosten na Chetumal un in’n Westen na Escárcega un de Westküst von Yucatán.

De nächste Flegerhaven is de Aeropuerto Internacional de Chetumal.

## Weblenken
Petén-Itzá-See

De **Petén-Itzá-See** () is na’n Izabal-See un den Atitlán-See de drüddgröttste See von Guatemala. He liggt in de Midd von dat Departamento Petén op 110 Meter över de See. De See is so wat 32&nbsp;km lang un 5&nbsp;km breed, 99&nbsp;km² groot un bet to 160&nbsp;m deep. Flores, de Hööftstadt von dat Departamento, liggt op en Eiland dicht bi dat Süüdöver, dat över en Brügg mit de groten Vöröörd San Benito un Santa Elena verbunnen is. De Öörd an’t Över höört to de veer Municipios San Benito, Flores, San Andrés un San José.

An dat Noordoost-Över von’n See liggt dat Naturschuulrebeed Cerro Cahui mit en Wildpark. De Petén-Itzá-See is von en poor lüttjere Seen un en Reeg Maya-Ruinen ümgeven, ünner annern Tikal. Von wegen de good utboote Feernstraat na Guatemala-Stadt un den Flegerhaven Flores hett sik de Petén-Itzá-See mit de Stadt Flores in de vergangen Johren to en Touristenoort maakt.

Dat gifft en poor lüttjere Beken, de in’n See münnt, aver keen, de dor rutflütt. Liekers is dat keen Soltsee.

## Weblenken
Río Ucum

De **Río Ucum** is en üm un bi 50&nbsp;km langen Stroom in de Municipios Bacalar un Othón P. Blanco, Bundsstaat Quintana Roo, Mexiko, de in’n Río Hondo münnt.

De Stroom hett sien Born bi de Öörd Kinichná un Dzibanché (Municipio Othón P. Blanco). Von dor flütt he na Süüdoosten dör en Oorwoold-Rebeed un dör’n Municipio Bacalar. He triddt denn aver wedder op dat Rebeed von’n Municipio Othón P. Blanco över un kummt bi Sergio Buitrón Casas wedder in besiedelt Rebeed. Bi de Öörd Carlos A. Madrazo un Ucum löppt de MEX&nbsp;186 mit en Brügg över’n Stroom röver un bi Juan Sarabia münnt he in’n Río Hondo. De Río Hondo wedder flütt wieder in de Bucht von Chetumal, de Deel von de Karibische See is.
Huay-Pix

**Huay-Pix** is en Oort in dat Municipio Othón P. Blanco, Bundsstaat Quintana Roo, Mexiko. Stand 2010 harr de Oort 1649 Inwahners.

## Geografie

De Oort liggt op de Halvinsel Yucatán an dat Över von’n Río Huay-Pix un de Laguna Milagros. De Río Huay-Pix münnt 4&nbsp;km ünnerhalv von’n Oort in’n Río Hondo. Direkt op dat annere Över von’n Río Hondo liggt dat Land Belize.

De Öörd ümto sünd Bacalar in’n Noorden, Laguna Guerrero un Luis Echeverría Álvarez in’n Noordoosten, Calderitas un Chetumal in’n Oosten, Subteniente López un Santa Elena in’n Süüdoosten, Chan Chen in’n Süden, Juan Sarabia in’n Süüdwesten un Xul-Ha un Salamanca in’n Noordwesten.

## Historie

In’n Oort un an’n See sünd Funnen ut de Maya-Tied maakt worrn. Later hebbt de Briten ut Brietsch-Honduras hier en Chiclero-Lager bedreven, dat *White Water* nöömt worrn is. Op Mayathan hett de Oort denn *Wuayguata* heten. Later is dor en Holtfäller-Lager von worrn, wat na en lokalen Heler sien hüdigen Naam kregen hett: Huay-Pix is Mayathan för „wo de Töverer/Geist de Ogen apen deit“ (*huay* „Töverer“, „Geist“, „magisch Wesen“, *p’ix* „Ogen apen doon“).

## Weertschop un Infrastruktur

De nächste offizielle Grenzövergang na Belize liggt dicht bi Huay-Pix in Subteniente López/Santa Elena. Bi’n Oort is ok dat Industrierebeed *Zona industrial de Chetumal*. Wichtig is aver ok de Tourismus för’n Oort.

### Verkehr

Huay-Pix liggt an de MEX-186, de in’n Oosten na de Grootstadt Chetumal löppt un in’n Westen na Escárcega un de Westküst von Yucatán. In’n Noorden löppt de MEX-307 över Bacalar na Felipe Carrillo Puerto, Tulum un Cancún.

De nächste Flegerhaven is de Aeropuerto Internacional de Chetumal.

## Weblenken
Nicolás Bravo (Quintana Roo)

**Nicolás Bravo** is en Oort in dat Municipio Othón P. Blanco, Bundsstaat Quintana Roo, Mexiko. Stand 2010 harr de Oort 4011 Inwahners.

## Geografie

De Oort liggt op de Halvinsel Yucatán.

De Öörd ümto sünd San Pedro Peralta un Morocoy in’n Noordoosten, Francisco Villa un Nachi Cocom in’n Oosten, Álvaro Obregón un Javier Rojo Gómez in’n Süüdoosten, Tres Garantías in’n Süden, San José de la Montaña in’n Süüdwesten, Caobas un Tomás Aznar in’n Westen un Nuevo Bécar in’n Noordwesten.

## Historie

In dat Rebeed gifft dat al länger Stimmen, dat dat Rebeed üm Nicolás Bravo den Rang von en egen Municipio kriegen un dormit unafhängig von’n Municipio Othón P. Blanco mit Seet in Chetumal warrn schall.

## Weertschop un Infrastruktur

### Verkehr

Nicolás Bravo liggt an de MEX-186, de in’n Oosten na de Grootstadt Chetumal löppt un in’n Westen na Escárcega un de Westküst von Yucatán.

De nächste Flegerhaven is de Aeropuerto Internacional de Chetumal.
Guijarro

**Guijarro** is de Familiennaam von

* Alberto Redondo Guijarro (* 1997), spaanschen Footballspeler,
* Alejandro Guijarro (* 1979), spaanschen Künstler,
* Antonio Aparisi Guijarro (1815–1872), spaanschen Politiker un Journalist,
* David Antón Guijarro (* 1995), spaanschen Schachspeler,
* Fernando Guijarro (* 1972), mexikaanschen Footballspeler,
* Gonzalo Guijarro (* 1996), spaanschen Footballspeler,
* Josep Guijarro (* 1967), spaanschen Schriever un Journalist,
* Manuel Guijarro (* 1998), spaanschen Lichtathlet,
* Manuel Guijarro Doménech (* 1963), spaanschen Radrennfohrer,
* Patricia Guijarro (* 1998), spaansche Footballspelerin,
* Sergio Sestelo Guijarro (* 1978), spaanschen Footballspeler,
* Txema Guijarro García (* 1975), spaanschen Ökonoom un Politiker.

**Guijarro** betekent ok

* Casas de Guijarro, Gemeen in Cuenca, Spanien,
* Fort Guijarros, ehmalig fort in Kalifornien, USA.
Girón

**Girón** betekent

* Girón, Stadt in Ecuador,
* Girón, Stadt in Kolumbien.

**Girón** is de Familiennaam von

* Carlos Girón (1954–2020), mexikaanschen Waterspringer,
* Gustavo Girón Higuita (* 1940), kolumbiaanschen Ordensgeistlichen,
* José Antonio Girón de Velasco (1911–1995), spaanschen Politiker,
* Pedro Girón de Ahumada (1778–1842), spaanschen Generaal un Staatsmann.

Kiek ok bi: Giron.
Overwarf

**Overwarf** () is en Dörp in de Gemeen Lox in’n Landkreis Cuxhoben, Neddersassen. Binnen de Gemeen billt de Oort ok en polietsche Oortschop mit egen Oortsvörsteiher.

## Geografie

Overwarf is so bi 2,5 Kilometer von de Werser af in de Masch von Landwöörden. In’n Noorden liggt de Luunplaat. Dat Water ut dat Rebeed flütt över dat Overwarfer Sieldeep in de Werser. Fröher leeg de Oort dicht an de Ole Werser, de vondaag aver dör Diekboarbeiden nich mehr besteiht.

De Naveröörd sünd Üterlann un Jührde in’n Noordoosten, Fleest in’n Oosten, Stotel un Speckje in’n Süüdoosten, Maihusen in’n Süden, Deesdorp un Wiemsdörp in’n Süüdwesten un Overwarfersiel in’n Westen.

## Historie

Fröher weer Overwarf as Deel von Landwöörden in dat Land Ollnborg un hett bet 1933 to dat Amt Braak tohöört. Von 1933 bet 1939 weer dat Deel von dat Amt Wersermasch, denn hett dat Amt den ne’en Naam Landkreis Wersermasch kregen.

Bet 1974 noch hett Overwarf to de Gemeen Deesdörp/Landwöörden tohöört, de 1974 von’n Landkreis Wersermasch na’n Landkreis Wersermünn wesselt is. 1977 is dat denn Deel von’n Landkreis Cuxhoben worrn.

In’n Eersten Weltkrieg sünd 15 Soldaten ut Overwarf/Üterlann fullen oder vermisst, un in’n Tweten fiev.

### Religion

Overwarf is evangeelsch-luthersch präägt un höört to dat Kaspel von de Laurentius-Kark in Deesdorp.

### Oortsvörsteihers

* üm 2011: Erika Heitmann
* opstunns: Eymer Köhnken (SPD)

## Kultur

En Denkmaal för de Fullenen ut Overwarf ut de twee Weltkrieg’ steiht an de Hauptstraat.

De Oort hett tohoop mit Üterlann en Oortsgemeenschopshuus.

## Weertschop un Infrastruktur

Overwarf hett tohoop mit Üterlann en freewillige Füürwehr, de ehr Sprüttenhuus twüschen de beiden Dörper hett un an’n 18. März 1930 grünnt worrn is.

### Verkehr

Overwarf liggt an de Landsstraat 121, de in’n Noordoosten över Üterlann un Lanhusen in Wulsdörp na de Bundsstraat 6 föhrt un in’n Süüdwesten över Deesdorp na de Bundsstraat 437. De B&nbsp;437 löppt von dor dör’n Wersertunnel na dat annere Över von de Werser.

De nächste Autobahn is de Autobahn 27 (Afsnidd Bremen–Bremerhoben). De Opfohrten 9 Wulsdörp un 10 Bremerhoben-Süüd doot all beid so acht Kilometer wied weg liggen.

De nächste Bahnhoff is de Bahnhoff Wulsdörp an de Bahnlien Bremen–Cuxhoben, de negen Kilometer in’n Noordoosten liggt.

### Scholen

De Oort harr fröher tohoop mit Üterlann en egen Volksschool. Vondaag gaht de Kinner na de Grundschool Stotel. Dat gifft aver in de fröhere School en Kinnergoorn. De Kinnergoorn is 1972 as Speelkreis grünnt worrn.

## Footnoten



## Weblenken
Pitcairn

**Pitcairn** betekent

* Pitcairn, Eiland von de Pitcairn-Eilannen, Pazifik,
* Pitcairn, fröheren Oort in Schottland,
* Pitcairn, Oort in New York, USA,
* Pitcairn, Oort in’n Richland County, North Dakota, USA,
* Pitcairn, Oort in Pennsylvania, USA.

**Pitcairn** is de Familiennaam von

* Andrew Pitcairn-Knowles (1871–1956), brietschen Verleger un Fotojournalist,
* Archibald Pitcairne (1652–1713), schottschen Dokter,
* David Pitcairn (1749–1809), schottschen Dokter,
* Harold Frederick Pitcairn (1897–1960), US-amerikaanschen Utfinner un Flegerpioneer,
* James Pitcairn-Knowles (1863–1954), nedderlandschen Maler, Grafiker un Bildhauer,
* John Pitcairn (1722–1775), brietschen Offzeer,
* Robert Pitcairn (1836–1909), schottsch-US-amerikaanschen Ünnernehmer,
* Robert Pitcairn, brietschen Opdecker,
* Robert Pitcairn, engelschen Staatssekretär un Diplomaat,
* Theodore Pitcairn, US-amerikaanschen Geistlichen, Kunstsammler un Mäzen,
* William Pitcairn (1711–1791), brietschen Dokter un Botaniker.

Kiek ok bi: Pitcairn-Engelsch, Pitcairnia, Pitcairnioideae.
Mount Provender

**Mount Provender** (free översett *Fudderbarg*) is en markanten, felsigen Barg in Coatsland, Oostantarktika. Mit en Höögd von  liggt he in de Noordwest-Utlöpers von de Shackleton Range. 

Karteert worrn is he 1957 von Deelnehmers von de Commonwealth Trans-Antarctic Expedition (1955–1958) ünner Leid von’n brietschen Polarforscher Vivian Fuchs (1908–1999). Naamsgever weer en Vörraadslager mit Eten un Brennstoff un en Lager op de süden Sied von’n Barg, dat för de Sledenmannschoppen von de Expeditschoon anleggt weer, de in düssen Deel von de Shackleton Range Meetarbeiden dörföhrt harrn. 

## Weblenken
* 
* Mount Provender op geographic.org (engelsch)
Subteniente López

**Subteniente López** is en Oort in dat Municipio Othón P. Blanco, Bundsstaat Quintana Roo, Mexiko. Stand 2010 harr de Oort 1915 Inwahners.

## Geografie

De Oort liggt op de Halvinsel Yucatán an dat Noordöver von’n Río Hondo. Direkt op dat annere Över von’n Río Hondo liggt dat Land Belize. An’n Noordrand von Subteniente López doot de beiden Cenotes Laguna Encantada un Laguna Negra liggen. In de Neegd liggt ok de Laguna Milagros.

De Öörd ümto sünd Bacalar in’n Noorden, Calderitas un Chetumal in’n Noordoosten, Consejo in’n Süüdoosten, Santa Elena (mit de Corozal Free Zone) un Corozal in’n Süden, Chan Chen in’n Süüdwesten, Juan Sarabia in’n Westen un Huay-Pix un Xul-Ha in’n Noordwesten.

## Historie

De Oort is fröher ok *Santa Elena* nöömt worrn, jüstso as de Naveroort op dat Süüdöver von’n Río Hondo in Belize. 1936 hett de Oort aver ünner de Linksregerung von’n Guvernör Rafael E. Melgar den ne’en Naam Subteniente López kregen. *Subteniente* is Spaansch för Sekondeleutnant. De Offzeer Rosalino López is in de Tied von’n De-la-Huerta-Opstand 1924 in Chetumal doodschaten worrn.

## Weertschop un Infrastruktur

### Verkehr

Subteniente López liggt an de Straat, de von de MEX-186 afgeiht un över de Grenz na Belize löppt. In Belize geiht düsse Straat as Philip Goldson Highway wieder över Corozal un Orange Walk na Belize-Stadt. De MEX-186 löppt in’n Oosten na de Grootstadt Chetumal un in’n Westen na Escárcega un de Westküst von Yucatán. In’n Noorden löppt de MEX-307 över Bacalar na Felipe Carrillo Puerto, Tulum un Cancún.

De aktuelle Brügg över’n Río Hondo, de in’n Westen üm’n Oort rümlöppt, is von 2007 bet 2013 boot worrn. De ole Straat un Brügg güngen merrn dör’n Oort.

De nächste Flegerhaven is de Aeropuerto Internacional de Chetumal.

## Literatur

* Ligia Sierra Sosa: *Subteniente López. Un pueblo en la frontera de México-Belice.* 1994

## Weblenken
Mount Cupola

**Mount Cupola** (free översett *Kuppelbarg*) is en Barg von  (na dat UK Antarctic Place-Names Committee ) Höögd, de de Form von en Kuppel hett un dat süüdoosten Enn von de Rouen Mountains op dat Alexander-I.-Eiland, Westantarktika markeert. 

Toeerst ut de Luft fotografeert worrn is he 1937 bi en Floog in’n Rahmen von de British Graham Land Expedition (1934–1937) ünner Leid von’n austraalschen Polarforscher John Rymill. 1948 hett dat Meetarbeiden dör’n Falkland Islands Dependencies Survey geven. Den Naam hett dat UK Antarctic Place-Names Committee in dat Johr 1960 vergeven.

## Weblenken
* 
* Mount Cupola op geographic.org (engelsch)
Mount Bowlin

De **Mount Bowlin** is en  hogen Barg in de Königin-Maud-Bargen, de twüschen de Münnen von’n Van-Reeth-Gletscher un von’n Robison-Gletscher in’n Scott-Gletscher liggt. 

Opdeckt worrn is he in’n Dezember 1934 von de geoloogsche Mannschop üm Quin Blackburn (1900–1981) bi de twete Antarktisexpeditschoon (1933–1935) von’n US-amerikaanschen Polarforscher Richard Evelyn Byrd. Byrd hett den Barg na William Milton Bowlin (1899–1973) nöömt, en Piloot bi düsse Expeditschoon.

## Weblenken
* 
* Mount Bowlin op geographic.org (engelsch)
Mount Deleon

**Mount Deleon** is en  hogen un to’n groten Deel iesfre’en Barg an de Shackleton-Küst von de Ross Dependency in Antarktika. He liggt an de Süüdsied von’n Entrikin-Gletscher üm un bi 14&nbsp;km westnoordwesten von dat Kap Douglas. 

Dat Advisory Committee on Antarctic Names hett em 1966 na Emilio A. Deleon (*&nbsp;1933) nöömt, de bi de United States Navy verantwoordlich för de Transportutrüstung un Maat von de Mannschop op de Byrd-Statschoon in dat Johr 1963 weer.

## Weblenken
* 
* Mount Deleon op geographic.org (engelsch)
Mount Homard

**Mount Homard** is en Barg in Coatsland, Oostantarktika. He liggt  hoog an’t Koppenn von’n Blaiklock-Gletscher in’n Westdeel von de Shackleton Range üm un bi 3&nbsp;km süden de Trey Peaks. De Barg is de höögste Topp von de Otter Highlands.

Karteert worrn is he 1957 von Deelnehmers von de Commonwealth Trans-Antarctic Expedition (1955–1958) ünner Leid von’n brietschen Polarforscher Vivian Fuchs. Nöömt is he na Desmond Edgar Lemuel Homard (1921–2015), de Inschenör bi de Mannschop weer, de bi düsse Expeditschoon dat eerste Maal op’n Landweg dör’n kumpletten antarktischen Kuntinent reist is.

## Weblenken
* 
* Mount Homard op geographic.org (engelsch)

## Footnoten
Municipio (Mexiko)

En **Municipio** is en Verwaltungseenheit in Mexiko, in de de Bundsstaten (*Estado*) indeelt sünd.

Översett bedüüdt de Begreep Gemeen, man in welk von de Bundsstaten gifft dat Municipios, de von de Grött her mehr mit en Landkreis to verglieken sünd. Dat Municipio Ensenada is mit 51.952&nbsp;km² sogor grötter as dat düütsche Bundsland Neddersassen, wieldes dat Municipio Natividad blots 2,22&nbsp;km² groot is. De Inwahnertall reckt von Ecatepec de Morelos mit 1.656.107 bet Santa Magdalena Jicotlán mit 93. Besünners in dat Zentrum von Mexiko sünd de Municipios traditschonell lütt, in’n Noorden un Oosten dorgegen grötter. In en Municipio doot een oder mehr Öörd (*Localidades*) liggen. Wenn dat mehr sünd, denn warrt in de Regel de gröttste Oort Seet (*Cabecera*) von dat Municipio.

Stand 1. Januar 2018 geev dat in de 31 Bundsstaten von Mexiko 2448 Municipios.

Dat Municipio is siet 1917 in de Verfaten von Mexiko in Artikel 115 defineert. In en Municipio warrt en Raad (*Ayuntamiento*) wählt, den en direkt wählten Präsident (*Presidente Municipal*) vörsteiht. Siet 1983 dröfft Municipios Grundstüürn intehn un hebbt dormit egen Innahmen. De gröttere Deel von dat Geld kummt liekers ok vondaag noch von de Regeren.

Mexiko-Stadt is en Utnahm un is sülvs keen Municipio un ok nich in Municipios indeelt. De Stadt hett densülven Rang as en Bundsstaat un is in 16 Delegaciones indeelt.

## Opgaven

Dat Municipio is tostännig för:
* Water un Afwater
* Sammeln un Entsorgen von Affäll
* Märkten un Versorgungszentren
* Stratenlicht
* Apentliche Sekerheit in’n Sinn von § 21
* Verkehr
* Karkhööv
* Straten, Parks un Goorns

Tosätzlich köönt natschonale oder bundsstaatliche Opgaven von de tostännige Regerung överdragen warrn. Dor tellt düsse Opgaven to:
* Utbildung
* Nood- un Gesundheitsdeensten
*  Ümweltschuul
* Pleeg von Denkmaals un histoorsche Steden

## Weblenken

* Enciclopedia de los Municipios de México (spaansch)
* Sistema Nacional de Información Municipal (spaansch)
* mexikanische Verfassung (PDF, spaansch)
Dehmel

**Dehmel** is de Familiennaam von

* Ida Dehmel (1870–1942), düütsche Lyrikerin un Froonrechtlerin,
* Jürgen Dehmel (* 1958), düütschen Bassist un Songschriever,
* Martin Dehmel (1886–1964), düütschen Generaalleutnant,
* Nadine Dehmel (* 1976), düütsche Schauspelerin,
* Paula Dehmel (1862–1918), düütsche Schrieversche,
* Richard Dehmel (1863–1920), düütschen Schriever,
* Walter Dehmel (1903–1960), düütschen Schriever un Översetter,
* Willy Dehmel (1909–1971), düütschen Leedtexter.

Kiek ok bi: Demel.
Halsschild

Bi dat **Halsschild** oder **(Pro-)Scutum** hannelt sik dat um en Deel vun den Ruggenpanzer bi Insekten. He liggt (as Pronotum) boven över dat eerste Segment vun de Vörbost (Prothorax) un lett na en Schild. Halsschiller gifft dat sunnerlich bi Kävers (Coleoptera), Ohrenkniepers (Dermaptera), Kakerlaken (Blattodea), Haupeer (Orthoptera) un Wandlüse (Heteroptera). Sunnerlich groot mit Utrecksels doran is dat Halsschild bi de Buckelzikaden (de dor ok ehren Naam vun weg hebbt). Dat lüttje Schild, dat bi de wecken Kävers in’e Midden achter dat Halsschild un twuschen de Deekflunken liggen deit, heet *[[Scutellum (Insekten)|Scutellum]]*.

## Literatur
* Hermann Weber: *Lehrbuch der Entomologie.* Gustav Fischer Verlag Stuttgart, 1968.

## Weblenken
* insektoid.info
Pirsig

**Pirsig** is de Familiennaam von

* Detlef Pirsig (1945–2019), düütschen Footballspeler un -trainer,
* Maynard E. Pirsig (1902–1997), US-amerikaanschen Rechtswetenschopper,
* Robert M. Pirsig (1928–2017), US-amerikaanschen Schriever.

Kiek ok bi: Piersig.
Carretera Federal 293

De **Carretera Federal 293** (kort **MEX 293**) is en 99 Kilometer lange Bundsstraat in’n Bundsstaat Quintana Roo, Mexiko. Düsse Överlandstraat löppt von Pedro Antonio Santos an de MEX&nbsp;307 na Polyuc an de MEX&nbsp;184. Se löppt dör de beiden Municipios Bacalar un Felipe Carrillo Puerto.

De Straat is asphalteert un hett twee Sporen. Ehre Opgaav is vör allen as Afkörten twüschen de Städer an de Noordküst von Yucatán un Chetumal. Gegenöver den Weg langs MEX&nbsp;184 un MEX&nbsp;307 över Felipe Carrillo Puerto spoort de Straat 35&nbsp;km Weg.

## Verloop

De Straat fangt in Pedro Antonio Santos an de MEX&nbsp;307 an, dicht bi dat Noordenn von de Laguna de Bacalar. De MEX&nbsp;307 löppt de Küst von Yucatán langs von Chetumal in’n Süden bet Cancún in’n Noorden. De MEX&nbsp;293 twiegt na Noordwesten af un löppt över de Öörd Lázaro Cárdenas, Manuel Avila Camacho, Los Divorciados, La Pantera, Valle Hermoso, Emiliano Zapata, Nueva Israel, Nueva Loria un Chunhuhub na Polyuc an de MEX&nbsp;184. De MEX&nbsp;184 föhrt von dor in’n Noordwesten över de Öörd Tekax, Oxkutzcab, Ticul un Muna na Maxcanú an de MEX&nbsp;180 un in’n Oosten na Felipe Carrillo Puerto, wo de MEX&nbsp;184 wedder op de MEX&nbsp;307 drippt.
Notum

Bi dat **Notum** (vun ooldgr. νῶτον *nōton* =Ruggen) hannelt sik dat um den eersten Deel vun den Ruggen bi Insekten, direktemang achter den Kopp. Dat Notum liggt (unner en Panzer) just up de Ruggensiete vun de Thorax (mit Pro-, Middel- un Metathorax). Je nadem warrt vundeswegen ok vun **Pronotum** (Vör-Ruggen), **Mesonotum** (Middelruggen) un **Metanotum** (Achterruggen) snackt.. 

De ganze Ruggen vun de Insekten warrt Tergum nömmt, man faken weert Notum un Tergum ok overeen bruukt. 

## Weblenken
* insektoid.info 

## Literatur
* Hermann Weber: *Lehrbuch der Entomologie.* Gustav Fischer Verlag Stuttgart, 1968
Kingsford

**Kingsford** betekent

* Kingsford, Oort in Michigan, USA,
* Kingsford, Stadtdeel von de Stadt Sydney, New South Wales, Australien,
* Kingsford Smith International Airport, Flegerhaven in Sydney, New South Wales, Australien.

**Kingsford** is de Familiennaam von

* Anna Kingsford (1846–1888), engelsche Doktersche, Froonrechtlerin, Schrieversche un Theosofin,
* Charles Kingsford Smith (1897–1935), austraalschen Flegerpioneer,
* Charles Lethbridge Kingsford (1862–1926), brietschen Historiker,
* Florence Kate Kingsford (1872–1949), brietsche Kalligrafin, Illustratersche un Bookmalerin,
* Walter Kingsford (1881–1958), brietschen Schauspeler,
* William Kingsford (1819–1898), kanaadschen Landvermeter, Journalist un Literaat.
Trautwein

**Trautwein** is de Familiennaam von

* Alfred Trautwein (1940–2019), düütschen Biophysiker,
* Dieter Trautwein (1928–2002), düütschen evangeelschen Theoloog un Kumponist,
* Edith Trautwein (1882–1967), düütsche Bibliothekarin un Politikerin,
* Eduard Trautwein (1893–1978), düütschen Maler,
* Ernst Trautwein (* 1936), düütschen Ieshockeyspeler,
* Eugen Trautwein (* 1938), düütschen Ünnernehmer un Mäzen,
* Friedrich Trautwein (1888–1956), düütschen Musiktechniker,
* Fritz Trautwein (1911–1993), düütschen Architekt,
* Hans-Michael Trautwein (* 1957), düütschen Weertschopswetenschopper,
,
* Theodor Trautwein (1833–1894), düütschen Alpinist,
* Ulrich Trautwein (* 1972), düütschen Psycholoog,
* Ulrike Trautwein (* 1958), düütsche evangeelsche Theologin un Generaalsupperndentin,
* Ursula Trautwein (* 1932), düütsche Schrieversche,
.

**Trautwein** betekent ok

* Trautwein, düütsch Ünnernehmen.

Kiek ok bi: Trutwin.
Kurt Trautwein

**Kurt Trautwein** is de Naam von

* Kurt Trautwein (1881–1958), düütschen Mikrobioloog,
* Kurt Trautwein (1906–1990), düütschen Footballspeler.
Wolfgang Trautwein

**Wolfgang Trautwein** is de Naam von

* Wolfgang Trautwein (1922–2011), düütschen Mediziner un Physioloog,
* Wolfgang Trautwein (* 1946), düütschen Diplomaat,
* Wolfgang Trautwein (* 1949), düütschen Literaturhistoriker,
* Wolfgang Trautwein (* 1961), düütschen Sportschütten.
Bramall

**Bramall** is de Familiennaam von

* Anthony Bramall (* 1957), brietschen Dirigent,
* Edwin Bramall, Baron Bramall (1923–2019), brietschen Feldmarschall,
* Ian Bramall (* 1964), kanaadschen Fechter,
* John Bramall (1923–2000), brietschen Toontechniker,
* Leonie Bramall (* 1963), kanaadsche Dressurriederin.
Boncompagni

**Boncompagni** is de Familiennaam von

* Baldassare Boncompagni (1821–1894), italieenschen Mathematikhistoriker,
* Elio Boncompagni (1933–2019), italieenschen Orchesterbaas un Dirigent,
* Filippo Boncompagni (1548–1586), italieenschen Kardinaal,
* Francesco Boncompagni (1592–1641), italieenschen Kardinaal,
* Giacomo Boncompagni (1548–1612), italieenschen Feudaalherr,
* Giacomo Boncompagni (1652–1731), Arzbischop un Kardinaal,
* Girolamo Boncompagni (1622–1684), Arzbischop un Kardinaal,
* Ignazio Gaetano Boncompagni-Ludovisi (1743–1790), röömsch-kathoolschen Kurienkardinaal,
* Pierre Boncompagni (1913–1953), franzööschen Autorennfohrer,
* Ugo Boncompagni (1502–1585), Paapst.

**Boncompagni** betekent ok

* Boncompagni-Ludovisi, italieensche Patrizierfamilie.

Kiek ok bi: Bon Compagni.
Peichl

**Peichl** is de Familiennaam von

* Adi Peichl (1945–2020), öösterriekschen Schauspeler un Speelbaas,
* Gustav Peichl (1928–2019), öösterriekschen Architekt un Karikaturist,
* Hermann Peichl (1887–1966), öösterriekschen Ordensgeistlichen, Theoloog, Benediktiner un Abt,
* Ina Peichl (* 1960), öösterrieksche Kostüm-, Bühnen- un Szenenbillnerin,
* Markus Peichl (* 1958), öösterriekschen Journalist,
* Martin Peichl (* 1983), öösterriekschen Schriever.
Groppe

**Groppe** betekent

* Groppe Building, Gebüüd in de USA.

**Groppe** is de Familiennaam von

* Carola Groppe (* 1964), düütsche Historikerin un Optreckwetenschopperin,
* Eduard Groppe († 1909), düütschen Rutgever,
* Friedhelm Groppe (1942–2014), düütschen Footballspeler,
* Hans-Hermann Groppe (* 1954), düütschen Schriever,
* Johanna Luise Groppe (1863–?), düütsche Malerin,
* Lothar Groppe (1927–2019), düütschen Ordensgeistlichen un Jesuit,
* Theodor Groppe (1882–1973), düütschen Generaalleutnant.

Kiek ok bi: Grobbe.
Cacao (Quintana Roo)

**Cacao** is en Oort in dat Municipio Othón P. Blanco, Bundsstaat Quintana Roo, Mexiko. Stand 2010 harr de Oort 2056 Inwahners.

## Geografie

De Oort liggt op de Halvinsel Yucatán an dat Westöver von’n Río Hondo. Op dat annere Över von’n Río Hondo liggt dat Land Belize mit Albion Island.

De Öörd ümto sünd Javier Rojo Gómez, Pedro Joaquín Coldwell, Pucté un Douglas in’n Noordoosten, San Roman in’n Oosten, Cocoyol un José Narciso Rovirosa in’n Süden un Tres Garantías in’n Westen.

## Weertschop un Infrastruktur

In dat Rebeed warrt vör allen Zuckerrohr anboot, dat in dat Wark in Pucté verarbeidt warrt.

### Verkehr

Cacao liggt an de Straat von La Unión in’n Süden na Carlos A. Madrazo/Ucum in’n Noorden an de MEX-186. De MEX-186 geiht in’n Oosten na Chetumal un in’n Westen na Escárcega un de Westküst von Yucatán.

De nächste Flegerhaven is de Aeropuerto Internacional de Chetumal.
Tres Garantías

**Tres Garantías** is en Oort mit 790 Inwahners (Stand 2010) in dat Municipio Othón P. Blanco in’n Bundsstaat Quintana Roo, Mexiko.

## Geografie

De Oort liggt in’n Oorwoold op de Halvinsel Yucatán. De nächste annere Oort is Dos Aguadas, wat 18 Kilometer wied weg is.

De Naveröörd sünd San José de la Montaña in’n Noorden, Nicolás Bravo, Francisco Villa, Álvaro Obregón, Javier Rojo Gómez, Pedro Joaquín Coldwell un Pucté in’n Noordoosten, Cacao un Cocoyol in’n Oosten, José Narciso Rovirosa, Esteban Baca Calderón un La Unión in’n Süüdoosten, Tomás Garrido un Dos Aguadas in’n Süüdwesten, El Tesoro un Los Ángeles in’n Westen un San Antonio Soda un Caobas in’n Noordwesten.

Na Westen to liggt ok de Bundsstaat Campeche.

## Historie

De Oort is in de Johren 1970 von Lüüd ut La Unión nee anleggt worrn. Nöömt is de Oort na de dree Freeheiten, de dat unafhängige Mexiko un de 1821 grünnte Armee von de dree Garantien wohren schullen: Religion, Unafhängigkeit un Eenheit.

## Weertschop un Infrastruktur

Dat gifft in’n Oort en Kinnergoorn un en Grund- un Sekundärschool.

### Verkehr

De Oort liggt an de Staatsstraat 3 (Q.ROO&nbsp;3), de in’n Süüdwesten na Dos Aguadas föhrt un in’n Noorden bi Nicolás Bravo an de MEX&nbsp;186. De MEX&nbsp;186 wedder löppt in’n Oosten na de Grootstadt Chetumal un in’n Westen na Escárcega un de Westküst von Yucatán. En lüttjere Straat föhrt von Tres Garantías in’n Süüdoosten na de Straat twüschen La Unión un Carlos A. Madrazo/Ucum bi Esteban Baca Calderón.
Radoslav Stojanović

**Radoslav Stojanović** is de Naam von

* Radoslav Stojanović (1930–2011), jugoslaawsch-serbschen Jurist, Diplomaat un Politiker,
* Radoslav Stojanović (* 1978), noordmazedoonschen Handballspeler.
Carlos A. Madrazo

**Carlos A. Madrazo** is de Naam von

* Carlos Alberto Madrazo Becerra (1915–1969), mexikaanschen Politiker.

**Carlos A. Madrazo** betekent

* Carlos A. Madrazo, Oort in dat Municipio Calakmul, Campeche, Mexiko,
* Carlos A. Madrazo, Oort in dat Municipio El Tule, Chihuahua, Mexiko,
* Carlos A. Madrazo, Oort in dat Municipio Othón P. Blanco, Quintana Roo, Mexiko,
* Carlos A. Madrazo, Oort in dat Municipio Centla, Tabasco, Mexiko,
* Carlos A. Madrazo, Oort in dat Municipio Huimanguillo, Tabasco, Mexiko,
* Carlos A. Madrazo, Oort in dat Municipio Tacotalpa, Tabasco, Mexiko.
Tomás Garrido (Quintana Roo)

**Tomás Garrido Canabal** oder körter **Tomás Garrido** is en Oort mit 338 Inwahners (Stand 2010) in dat Municipio Othón P. Blanco in’n Bundsstaat Quintana Roo, Mexiko.

## Geografie

De Oort liggt in’n Oorwoold op de Halvinsel Yucatán un an dat Över von’n Río Hondo.

De Naveröörd sünd Tres Garantías un José Narciso Rovirosa in’n Noordoosten, Esteban Baca Calderón un La Unión in’n Süüdoosten, Tres Leguas un Cuatro Leguas in’n Süden, Icaiché in’n Westen un Dos Aguadas in’n Noordwesten.

Na Westen to liggt de Bundsstaat Campeche un in’n Süden dat Land Belize.

## Historie

Nöömt is de Oort na’n Politiker Tomás Garrido Canabal.

## Weertschop un Infrastruktur

### Verkehr

De eenzige Straat ut’n Oort rut föhrt in’n Noorden an de Staatsstraat 3 (Q.ROO&nbsp;3), de denn in’n Süüdwesten na Dos Aguadas föhrt un in’n Noorden över Tres Garantías löppt un bi Nicolás Bravo an de MEX&nbsp;186 geiht. De MEX&nbsp;186 wedder löppt in’n Oosten na de Grootstadt Chetumal un in’n Westen na Escárcega un de Westküst von Yucatán.
Blackman

**Blackman** is de Familiennaam von

* Andrew Blackman (* 1965), austraalschen Schauspeler,
* Aylward Manley Blackman (1883–1956), brietschen Ägyptoloog,
* Carlon Blackman (* 1965), Lichtathletin ut Barbados,
* Carol Ann Blackman (* 1947), Riederin ut Bermuda,
* Cheryl Blackman (* 1957), Lichtathletin ut Barbados,
* Cindy Blackman (* 1959), US-amerikaansche Slagtüügspelerin,
* Craig Blackman (* 1951), kanaadschen Lichtathlet,
* Don Blackman (1953–2013), US-amerikaanschen Pianist,
* Frederick Blackman (1866–1947), brietschen Plantenphysioloog,
* Honor Blackman (1925–2020), brietsche Schauspelerin,
* Jamal Blackman (* 1993), engelschen Footballspeler,
* Joan Blackman (* 1938), US-amerikaansche Schauspelerin,
* Kirsty Blackman (* 1986), schottsche Politikerin,
* Malorie Blackman (* 1962), brietsche Schrieversche,
* Martin Blackman (* 1970), Tennisspeler ut Barbados,
* Nick Blackman (* 1989), engelschen Footballspeler,
* Ralph Beebe Blackman (1904–1990), US-amerikaanschen Mathematiker un Inschenör,
* Robyn Blackman (* 1959), neeseelandsche Hockeyspelerin,
* Roland Blackman (* 1928), US-amerikaanschen Löper,
* Rolando Blackman (* 1959), US-amerikaanschen Basketballspeler,
* Ronnie Blackman (1925–2016), engelschen Footballspeler,
* Steve Blackman (* 1963), US-amerikaanschen Wrestler,
* Sylvanus Blackman (* 1933), brietschen Gewichthever.

**Blackman** betekent

* Blackman, Oort in’n Chambers County, Alabama, USA,
* Blackman, Oort in’n Okaloosa County, Florida, USA,
* Blackman, Oort in’n Rutherford County, Tennessee, USA,
* Blackman Eddy, Oort in Belize,
* Blackman Island, Eiland in’n Cape May County, New Jersey, USA,
* Blackman River, Stroom in Tasmanien, Australien, de in’n Macquarie River münnt.

Kiek ok bi: Blackman Lake.
Andreas Bovenschulte

**Andreas Bovenschulte** (* 11. August 1965 in Hilmessen) is en düütschen Juristen un Politiker (SPD). Vun 2019 af an is he Bremer Börgermeester un Präsident vun den Bremer Senat. 

## Leven
Bovenschulte studeer vun 1987 bit 1994 Juristeree an de Universität Bremen. Dat Studium hett he mit sien Eerst Staatsexamen afslaten. Vun 1995 bit 1998 weer he wetenschopplichen Mitarbeiter an de Universität Bremen un hett dor 1998 sien Dokter maakt. As Referendar weer he vun 1998 bit 1999 an dat Hanseaatsche Oberlandesgericht Bremen togange. Dor hett he 1999 sien Tweet Staatsexamen afleggt. Vun Mai 2007 bit 2014 weer he Eersten Gemeenderaat (Den Börgermeester sien Viez) in de Gemeende Weyhe an de Bremer Grenzen. Vun 2014 bit 2019 is he dor Börgermeester ween. Verheiraat is he mit de vörmolige Bremer Staatsraatsche Ulrike Hiller (SPD). Mit ehr hett he twee Kinner. 

## Politik
Bovenschulte höört vun 1984 af an to de SPD to. Bi en Umfraag bi de ehre Liddmaten for de Wahl to den Parteivörsitter vun dat Land Bremen hett Bovenschulte de meisten Stimmen kregen un is denn in’n Juni 2010 vun Parteidag to’n Baas wählt wurrn. He folg dor Uwe Beckmeyer mit na. In’n Oktober 2013 hett he verklaart, he woll as Vörsitter Bott geven un bi de Wahl to’n Börgermeester in Weyhe antreden. An’n 25. Mai 2014 hett he sik dor gegen Nils Krämer dörsetten konnt un is denn Börgermeester wurrn. In’n Mai 2019 is he in de Bremer Börgerschop wählt wurrn. Enne Juni folg denn de Wahl to’n Nafolger vun Björn Tschöpe as Baas vun de SPD-Fraktschoon. En paar Weken later hett he düt Amt wedder afgeven. Sien Nafolger is   Mustafa Güngör wurrn. Vunwegen datt Börgermeester Carsten Sieling verklaart harr, he woll nich langer Börgermeester blieven, is Bovenschulte an’n 15. August 2019 to’n neen Börgermeester wählt wurrn.

## Weblenken

## Belege
Anastasi

**Anastasi** is de Familiennaam von

* Andrea Anastasi (* 1960), italieenschen Volleyballspeler un Trainer,
* Anne Anastasi (1908–2001), US-amerikaansche Psychologin,
,
* Joseph G. Anastasi (1937–2005), US-amerikaanschen Politiker,
* Larry Anastasi (* 1934), US-amerikaanschen Fechter,
* Pietro Anastasi (1948–2020), italieenschen Footballspeler,
* Rosario Anastasi (1806–1876), italieenschen Bildhauer.
Kaventsmann-Buckkäver

De **Kaventsmann-Buckkäver** (*Titanus giganteus*) leevt in den Regenwoold in de Tropen vun Süüdamerika un höört to de Buckkävers (Cerambycidae) mit to. Tohopen mit den Herkuleskäver is he een vun de beiden gröttsten Aarden vun Kävers up de ganze Welt un kann bit hen to 17 cm lang weern. Dat warrt vertellt, datt al mol Kävers sehn wurrn sünd, de ehr Lief schall 20 cm lang ween hebben. Kopp un Bost sünd swattbruun, just as de Deekflunken, de avers na achtern hen düütlich heller weert. An’e Keven driggt he dannige Tangen, dor schall he Bleesticken mit dörbieten könen. Siene Föhlspriete sünd för Buckkävers man kort. Carl vun Linné hett den Käver 1771 beschreven as *Cerambyx giganteus*. Man dor hett he keen levennigen Käver to Hand bi harrt, man bloß en Teeknung vun den franzööschen Naturforscher  Louis Jean-Marie Daubenton. Bi den Kaventsmann-Buckkäver hannelt sik dat um de eenzigste Aart vun dat monotyypsche Geslecht *Titanus*.  
Över den Käver is nich veel bekannt. He kümmt vör in den troopschen Norden vun Süüdamerika, in de Gemarken vun den Amazonas-Stroom (mit Peru),  Kolumbien, de Guyanas, in Brasilien is he funnen wurrn in Amapá, Amazonas, Pará, Rondônia un Mato Grosso. Adulte Kävers laat sik sehn vun Dezember bit Määrzmaand. Heken könnt in Lichtfallen infungen weern.

## Belege


## Weblenken

* Book of Insect Records (engelsch)
* BBC Science & Nature: Video in de Reege ''Life in the Undergrowth''
* Titanus giganteus: Species of the day. Natural History Museum London
* Bilder bi Entomofauna Guyane
Giovanni Anastasi

**Giovanni Anastasi** is de Naam von

* Giovanni Anastasi (1653–1704), italieenschen Maler,
* Giovanni Anastasi (1765–1860), greekschen Antikenhändler,
* Giovanni Anastasi (1861–1926), Swiezer Schoolmeester, Journalist un Schriever.
Robert Louis Hodapp

**Robert Louis Hodapp [[Jesuiten|SJ]]** (* 1. Oktober 1910 in Mankato, Minnesota, USA; † 26. Oktober 1989) weer en US-amerikaanschen Geistlichen, de Bischop von Belize weer.

## Leven
Hodapp weer Maat von de Ordensgemeenschop von de Jesuiten un is an’n 18. Juni 1941 to’n Preester wieht worrn.

An’n 2. März 1958 hett em Paapst Pius XII. to’n Bischop von Belize maakt. Sien Vörgänger weer David Francis Hickey. De Arzbischop von Port of Spain, Patrick Finbar Ryan, hett em an’n 26. Juni 1958 de Bischopswieh geven; Mitkunsekrater weren de Bischop von Winona, Edward Aloysius Fitzgerald, un de Bischop von Kingston, John Joseph McEleney.

An’n 11. November 1983 is Hodapp as Bischop von Belize trüggtreden. Na em is Osmond Peter Martin Bischop worrn.

## Weblenken
*
Hodapp

**Hodapp** is de Familiennaam von

* Felix Hodapp (1926–2019), düütschen Politiker,
* Frieda Hodapp (1880–1949), düütsche Pianistin,
* Josef Hodapp, düütschen Elektrotechniker,
* Pierre Hodapp (* 1997), düütschen Footballspeler,
* Robert Louis Hodapp (1910–1989), US-amerikaanschen Ordensgeistlichen,
* Rolf Hodapp (1930–1991), düütschen Ballettdanzer.
Osmond Peter Martin

**Osmond Peter Martin** (* 4. Dezember 1930 in Stann Creek (Dangriga); † 16. Februar 2017 ok dor) weer en Geistlichen ut Belize un röömsch-kathoolschen Bischop von Belize-Stadt-Belmopan. 

## Leven
Martin dee ut en Garifuna-Familie stammen. He weer in Stann Creek op de *Sacred Heart School* un op dat von Jesuiten föhrte St. John’s College in Belize-Stadt. Von 1953 bet 1959 hett he in Shrewsbury (Missouri) Philosophie un Theologie an dat *Cardinal Glennon College* un an dat *Kenrick Seminary* (Promotschoon to’n Dr. theol.) studeert. An’n 3. April 1959 is he as Preester för dat Bisdom Belize wieht worrn. He weer Kaplaan in Corozal un denn Preester in San Ignacio un in Belize-Stadt.

Paapst Johannes Paul II. hett em an’n 8. Juni 1982 to’n Wiehbischop in Belize un Titulärbischop von *[[Titulärbisdom Thucca in Mauretania|Thucca in Mauretania]]* maakt. De Bischop von Belize, Robert Louis Hodapp, hett em an’n 7. Oktober 1982 de Bischopswieh geven; Mitkunsekraters weren Gordon Anthony Pantin, Arzbischop von Port of Spain, un Samuel Emmanuel Carter, Arzbischop von Kingston in Jamaika. 

An’n 11. November 1983 is Martin von Paapst Johannes Paul II. as Bischop von Belize un Nafolger von Robert Louis Hodapp beropen worrn. An’n 18. November 2006 hett Paapst Benedikt XVI. Martin sien Rüggtridd ut Öllersgrünn annahmen. Ne’en Bischop von Belize is Dorick McGowan Wright worrn.

## Ehren
2007 hett he den natschonalen Verdeenstorden The Order of Belize kregen.

## Weblenken
* 

## Footnoten
Olney

**Olney** betekent

* Olney, Oort in Buckinghamshire, England,
* Olney, Oort in Alabama, USA,
* Olney, Oort in Georgia, USA,
* Olney, Oort in Illinois, USA,
* Olney, Oort in Kentucky, USA,
* Olney, Oort in Maryland, USA,
* Olney, Oort in Missouri, USA,
* Olney, Oort in Montana, USA,
* Olney, Oort in Oklahoma, USA,
* Olney, Oort in Oregon, USA,
* Olney, Oort in Texas, USA.

**Olney** is de Familiennaam von

* Alec Olney (1922–2017), brietschen Löper,
* David Olney (1948–2020), US-amerikaanschen Singer-Songwriter,
* John Edward Olney (1947–2010), Bioloog,
* John W. Olney (1931–2015), US-amerikaanschen Neuroloog un Psychopatholoog,
,
* Violet Olney (1911–1999), brietsche Lichtathletin.
Philip S. W. Goldson International Airport

De **Philip S. W. Goldson International Airport** oder ok **Belize International Airport** is en Flegerhaven bi Belize-Stadt, wat de gröttste Stadt von dat Land Belize un den Distrikt Belize is. He liggt bi de Öörd Ladyville un Lords Bank 13&nbsp;km in’n Noordwesten von de Stadt un an dat Noordöver von’n Belize River. He is över’n Philip Goldson Highway an Belize-Stadt anslaten. In’n Süden warrt opstunns (Stand 2020) de Airport Link Road boot, de den Flegerhaven direkt mit’n George Price Highway verbinnt, de na Belmopan löppt. Dat Gelänn is 185 Hektar groot. Dat gifft en 10.200&nbsp;m² groot Terminalgebüüd mit twee Terminals un söven Gates.

Stand 2018 hett dat 5133 Flöög na’t Butenland un 26.133 Flöög na’t Binnenland geven. Dat weren tohoop 1,13 Milljonen Flooggäst un 1,1 Milljonen Kilogramm Fracht.

## Historie

De Flegerhaven is 1943 mit en 1524&nbsp;m (5000 Foot) lange Lannbahn plus Rullweg un en lütt Vörfeld anleggt worrn. Oliver Stanley to Ehren is de Flegerplatz *Stanley Field* nöömt worrn. 1944 is en Terminal boot worrn, dat offiziell an’n 15. Januar 1945 apenmaakt hett. 1958 is dat Terminal üm- un utboot worrn un de Flegerplatz hett en ne’en Tower kregen.

1990 hett de Flegerhaven nee apenmaakt un hett dorbi denn ok sien hüdigen Naam kregen, nöömt na’n Politiker Philip Stanley Wilberforce Goldson. De Lannbahn is toeerst op 2164&nbsp;m (7100 Foot) utboot worrn. Opstunns is se 2957&nbsp;m lang (9700 Foot) un dat Vörfeld 57.200&nbsp;m² groot.

Egendömer von’n Flegerhaven is de Belize Airports Authority. Bedreven warrt he aver siet 1. April 2004 von de Belize Airport Concession Company Ltd.

Internatschonaal warrt de Flegerhaven vör allen von Flegers ut Noordamerika un de Karibik anflagen. Binnenlands is de Flegerhaven de wichtigste Knüttenpunkt för’n Flegerverkehr un ünner annern Dreihkrüüz von de regionalen Flegerlienen Maya Island Air un Tropic Air.

## Footnoten



## Weblenken

* Websteed von de Belize Airport Concession Company (engelsch)
Neumeier

**Neumeier** is de Familiennaam von

* Beate Neumeier (* 1955), düütsche Anglistin,
* Edward Neumeier (* 1957), US-amerikaanschen Dreihbookschriever,
* Gerhard Neumeier (* 1960), düütschen Archivar un Historiker,
* Johann Neumeier (* 1945), düütschen Politiker,
* John Neumeier (* 1939), US-amerikaanschen Danzer un Choreograaf,
* Mani Neumeier (* 1940), düütschen Musiker,
* Michael Neumeier (1880–1962), düütschen Börgermeester,
* Moritz Neumeier (* 1988), düütschen Poetry-Slammer un Schriever.

Kiek ok bi: Neumaier, Neumayer, Neumair, Neumayr, Neumeyer.